《去秦》
清代·梁熙

青阳催淑景，林麓一朝新。鸟鸣东郊路，飘然今去秦。

惟昔抗遐东，岂期傍风尘。蒲鞭违夙愿，中夜自酸辛。

将投衡泌老，翻作京国人。潦倒时何济，展转志欲伸。

父老壶浆惠，道周拥劝频。今年雨泽足，君不待芳春。

对此心恻恻，幽怀未易陈。知尔难忘旧，泪眼寄渭滨。

作者简介：（1622—1692）清河南鄢陵人，字曰缉，别号晰次。顺治十年进士，任陕西咸宁知县，誓不以一钱自污，以安辑地方为急务。擢御史。告病归，居乡不问外事。